Pystyykö Blues parantamaan viime kaudesta - Pori - UrheiluSuomi.com
Pystyykö Blues parantamaan viime kaudesta
429589 Jääkiekko 8.9.2007
Espoon Blues päätti hyvin menneen viime kauden pronssiotteluun. Mitaleita ei kuitenkaan Bluesin pelaajille jaettu, sillä HPK oli sille kotikentällään liian kova pala. Mitalit karkasivat espoolaisten nenän edestä selvin 7-2 numeroin. Viime kaudella joukkueen johtohahmoiksi nousivat maalivahti Bernd Brückler ja taitava hyökkääjä Martin Kariya.
Espoon Blues luottaa edelleen Bernd Brückleriin.
Espoolaisten maalin vartiointia jatkaa alkavallakin kaudella Bernd Brückler. Läpi viime kauden yli 92%:n varmuudella kiekkoja pysäyttänyt Brückler saa aisaparikseen Espooseen paluun tekevän Jere Myllyniemen. 24-vuotias Myllyniemi siirtyy Bluesiin Lukon riveistä, johon hänet hankittiin kesken viime kauden. Edellisen kerran Myllyniemi pelasi Bluesissa kaudella 2004-05. Espoolaisten maalivahtipeli on alkavalla kaudella hyvällä pohjalla Brücklerin kantaessa torjunta vastuun suurimmassa osassa pelejä.
Kesä ei tuonut Bluesin puolustukseen kovin suuria muutoksia. Mainittavimpina poislähtijöinä olivat HIFK:n siirtynyt Tuomas Eskelinen ja Lukkoon siirtynyt Juha Alen. Takalinjoilleen espoolaiset hankkivat kanadalaispuolustaja Dale Clarken Tapparasta sekä Saksasta Bluesiin palaavan Rami Alangon. Alanko pelasi Espoossa kolme kautta ennen lähtöään ulkomaille. Alanko ehti edustaa kahden kauden ajan Elitserienin Färjestadia sekä päättyneen kauden Frankfurt Lionsia. Clarke aloittaa puolestaan kolmannen kautensa SM-liigassa. Hänen ensimmäinen visiittinsä Tapparaan tapahtui kaudella 2003-04. Tuon jälkeen Clarke vietti kaksi kautta Saksan DEL-liigassa ennen paluuta liigajäille Tapparan paitaan kaudella 2006-07.
Hyökkäyskalusto koki kovia jo varhain keväällä, kun joukkueen pistekärki Martin Kariya ilmoitti jättävänsä seuran. Pienikokoinen Kariya iski kauden aikana yhteensä 61 tehopistettä. Bluesin sisäisen pistepörssin kakkonen Ladislav Kohn poistui myös joukkueen palkkalistoilta. Blues onnistui kuitenkin hankkimaan erinomaisen korvaajan maalinteko-osastolle kiinnittämällä Tapparassa pelanneen Stefan Öhmanin. Öhman iski viime kaudella Tapparan paidassa kaikkiaan 22 maalia. Blues hankki lisäksi kesän aikana riveihinsä kaksi viime kautta Pohjois-Amerikassa pelanneen Oskar Osalan. Vaasassa kiekko-oppinsa saanut Osala pelasi OHL-sarjassa kaikkiaan 122 ottelua tehoilla 39+48. Aivan kauden kynnyksellä Blues allekirjoitti sopimuksen kokeneen Arto Kukin kanssa. Kuki pelasi
Ville Viitaluoma on yksi Bluesin johtohahmoista.
Espoossa jo kaudella 1994-95. SM-liigassa Kuki on edustanut Bluesin lisäksi Tapparaa ja viimeksi Jokereita.
Ismo Läntisen mietteitä Espoon Bluesista:
Maailman luokan maalivahti ja hänellä hyvät assistentit.
Puolustuksessa (totta vai tarua) 11 liigatason peluria.
Hyökkäyksessä paljon hyvillä ominaisuuksilla varustettuja ”nimettömiä” hyökkääjiä.
Muutosta harjoitteluun.
Joukkueella oli viime kaudella paljon kiusallisia pieniä vammoja. Voimaharjoitteluun onkin haettu selkeää muutosta: ei enää pitkiä sarjoja vaan lyhyitä. Lisäksi painopiste on perusteellisissa palautusharjoituksissa, joissa hyväksi käytetään fysioterapeuttia. Lisäksi joukkue juoksee enemmän.
Viiden tähden hotelli työpaikkana.
Valmentajille ja pelaajille ei menestyminen ainakaan olosuhteista jää kiinni - niin mahtavat ovat puitteet LänsiAuto Areenalla.
Kyllähän sitä menestystä taitaa nyt tullakin, kun seuralla on tunnetusti pelimerkkejäkin, jos joitakin osa-alueita pitää matkan varrella korjata.
Arto Kuki, Jokerit
Dale Clarke, Tappara
Oskar Osala, Mississauga Ice Dogs (OHL)
Ryan Keller, Syracuse Crunch (AHL)
Jere Myllyniemi, Lukko
Rami Alanko, Frankfurt Lions (GER)
Stefan Öhman, Tappara
Tomi Karlsson, Jokipojat (Mestis)
Mikko Strömberg, Kärpät
Tuomas Eskelinen, HIFK
Mikko Lehtonen, Boston Bruins (NHL)
Juha Alen, Lukko
Semir Ben-Amor, Lukko
Samuli Suhonen, Pelicans
Markku Hurme, Salzburg Red Bulls (AUT)
Martin Kariya, Zürich Lions (SUI)
Ladislav Kohn, TsSKA Moskova (RUS)